Diari Oficial de la Generalitat Valenciana


Sumari del DOGV 9514, del 18-01-2023 (2023/363)

RESOLUCIÓ de 9 de gener de 2023, de la Conselleria de Política Territorial, Obres Públiques i Mobilitat, sobre prorroga de suspensió de llicències i acords de programació en l'àmbit del Pla d'acció territorial de la comarca del Baix Segura.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9514

Data del DOGV
:   18-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/363


Data del document
:   09-01-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

RESOLUCIÓ de 9 de gener de 2023, de la Conselleria de Política Territorial, Obres Públiques i Mobilitat, sobre prorroga de suspensió de llicències i acords de programació en l'àmbit del Pla d'acció territorial de la comarca del Baix Segura. [2023/363]  
Antecedents  
En virtut de la Resolució de la llavors Conselleria d'Habitatge, Obres Públiques i Vertebració del Territori, de data 13 de desembre de 2018, es va acordar iniciar el procés d'elaboració i aprovació del Pla d'acció territorial del Baix Segura, que és un instrument d'ordenació territorial integrat d'escala supramunicipal, d'acord amb el que es preveu en l'article 16 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell (d'ara endavant TRLOTUP), i la finalitat principal de la qual és la consecució d'un desenvolupament territorial i urbanístic racional i sostenible al Baix Segura, que atenga les necessitats i demandes de la seua ciutadania i el conjunt de les seues potencialitats, però que tinga en compte també la gran fragilitat ambiental d'aquest territori.  
  
Posteriorment, després de la realització de la compareixença del conseller de Política Territorial, Obres Públiques i Mobilitat, en data 08.07.2021, en la Comissió de Medi Ambient, Aigua i Ordenació del Territori (Diari de Sessions de les Corts Valencianes, X Legislatura, reunió número 17), mitjançant Resolució de 9 de desembre de 2021, de la Conselleria de Política Territorial, Obres Públiques i Mobilitat (DOGV 9234, 14.12.2021), va ser sotmesa a participació pública i consultes per un període de tres mesos la versió inicial del citat Pla d'acció territorial, juntament amb la documentació ambiental pertinent, l'estudi de paisatge i altres informes i estudis.  
En l'apartat sisé d'aquesta resolució, es procedia a suspendre en els sòls en situació bàsica rural de l'àmbit del pla, per període màxim d'un any, prorrogable per un altre, una sèrie d'actuacions, modificant-se l'abast del règim de suspensió previst en aquest apartat mitjançant Resolució de 27 de desembre de 2021, de la Conselleria de Política Territorial, Obres Públiques i Mobilitat (DOGV 9250, 05.01.2022), en llaures a una major seguretat jurídica. D'aquesta manera, el règim de suspensió de l'ordenació o els procediments d'intervenció urbanística, va quedar establit amb una nova redacció.  
D'acord amb lo a dalt exposat, la suspensió ha produït efectes a partir de l'endemà de la publicació de la Resolució de 9 de desembre de 2021 en el DOGV.  
Actualment, a conseqüència del tràmit de participació pública i consultes de la versió inicial del Pla d'acció territorial, des de la Direcció General de Política Territorial i Paisatge s'estan introduint les necessàries modificacions i adaptacions en la documentació del pla.  
  
No obstant, davant el venciment del primer any de suspensió de llicències i d'acords de programació, escau acordar la pròrroga d'un any prevista en la citada Resolució de 9 de desembre de 2021.   
  
Fonaments  
1. Havent-se elaborat la primera versió inicial del Pla d'acció territorial de la comarca del Baix Segura, així com de la documentació ambiental pertinent, l'estudi de paisatge i altres informes i estudis.  
  
2. Tenint en compte que l'article 25.3 del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, en relació amb l'article 68 del TRLOTUP, regulen la suspensió de l'ordenació o els procediments d'intervenció urbanística, entre els quals es troben els nous programes d'actuació, les declaracions d'interés comunitari i les llicències en la zona afectada, i la duració d'aquesta suspensió.  
3. De conformitat amb les competències atribuïdes a la consellera de Política Territorial, Obres Públiques i Mobilitat, en virtut del Decret 8/2016, de 5 de febrer, del Consell, pel qual s'aprova el Reglament dels òrgans territorials i urbanístics de la Generalitat, i vista la proposta de la Direcció General de Política Territorial i Paisatge, que obra en l'expedient, resolc:  
  
Primer  
Prorrogar la suspensió en els sòls en situació bàsica rural de l'àmbit del present pla, per període màxim d'un any:  
1. L'aprovació de programes d'actuació incompatibles amb les seues determinacions.  
2. Les declaracions d'interés comunitari incompatibles amb les seues determinacions, excepte les ja sotmeses al tràmit d'informació pública amb anterioritat a la present resolució, que tinguen per finalitat la implantació d'activitats terciàries o de serveis, o la regularització d'activitats industrials i productives que impliquen transformació de productes, d'acord amb el que es preveu en la disposició transitòria vint-i-quatre del TRLOTUP.  
3. Les llicències sol·licitades després de la publicació de la present resolució i la de 9 de desembre de 2021 en el Diari Oficial de la Generalitat Valenciana, quan resulten incompatibles amb les seues determinacions, excepte les emparades en:  
a) una declaració d'interés comunitari,  
b) una autorització autonòmica d'implantació en sòl no urbanitzable, sotmesa al tràmit d'informació pública amb anterioritat a les citades resolucions, de les previstes en el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables i la necessitat de la urgent reactivació econòmica, en la denominada «Zona de nous regadius (Zona 6)» de la versió preliminar del Pla d'acció territorial. En aquest cas, no caldrà complir el requisit d'ocupació màxima de la zona previst en l'article 27.2.f de la normativa d'aquesta versió preliminar del pla, i tampoc resultarà d'aplicació a l'efecte les limitacions d'ocupació màxima per municipi previstes en l'article 37.3 d'aquesta normativa. En el cas de plantes d'energies renovables que se situen sobre les afeccions denominades «orles de protecció» i «corredors territorials» quan se superposen a la referida «Zona de nous regadius (Zona 6)» tampoc serà aplicable el que es preveu en l'article 37.2; o  
  
c) una autorització administrativa prèvia, de construcció i/o d'explotació, de les previstes en la normativa estatal del sector elèctric, en la denominada «Zona de nous regadius (Zona 6)» de la versió preliminar del Pla d'acció territorial. En aquest cas, no caldrà complir el requisit d'ocupació màxima de la zona previst en l'article 27.2.f de la normativa d'aquesta versió preliminar del pla, i tampoc resultarà d'aplicació a aquest efecte les limitacions d'ocupació màxima per municipi previstes en l'article 37.3 d'aquesta normativa. En el cas de plantes d'energies renovables que se situen sobre les afeccions denominades «orles de protecció» i «corredors territorials» quan se superposen a la referida «Zona de nous regadius (Zona 6)» tampoc serà aplicable el que es preveu en l'article 37.2.  
La suspensió produirà efectes a partir de l'endemà de la publicació de la present resolució en el Diari Oficial de Generalitat Valenciana.  
  
La present resolució és un acte de tràmit contra el qual no és possible interposar cap recurs, sense perjudici del dret dels interessats a al·legar el que considere oportú per a la seua consideració en la resolució que pose fi al procediment.  
  
València, 9 de gener de 2023.- La consellera de Política Territorial, Obres Públiques i Mobilitat: Rebeca Torró Soler.